钦定古今图书集成/理学汇编/学行典/第078卷 > 明敖英慎言集训 > 《戒谄谀之言》
## 钦定古今图书集成/理学汇编/学行典/第078卷 > 明敖英慎言集训 > 《戒谄谀之言》

《系辞》曰：“上交不谄。”

孔子曰：“上不答，不敢以谄。”

《子贡》曰：“贫而无谄。”

子思曰：“不度理之所在，而阿谀求容，谄莫甚焉。”
《庄子》曰：“孝子不谀其亲，忠臣不谄其君。”

宋元王曰：“谀者，贼也。”

《荀悦》曰：“违下从上，则为谄谀。”

《王嘉》曰：“议政谄谀，则主德毁。”

《孔丛子》曰：“马回以谄言得罪。”

《盐铁论》曰：“富贵多谀言。”

陈咸刚直有异才父万年尝召咸床下教戒之咸睡
头触屏风万年怒之咸跪谢曰：“大人乃教咸谄也。”万
年乃不复言。

太史公曰：周文处谄，君子讥之，为其近于佞也。
伊川曰：“不可阿谀逢迎，求其比己也。”

胡文定公曰：“谄者献佞以为忠。”

庆源辅氏曰：“以下美上，《易》失于谄。”

欧阳公曰：“是是近乎谄。”

薛文清公曰：“人之好谀，非特言语为然也，而文辞尢
甚也。素无实德实才，而悦人作文词以谀己，而作文
词者，又极口称誉之。彼以谀求，此以谀应，文词之弊，
孰有甚于此者乎？”

《英》曰：“谄谀于人者，求乎人之悦己也；而好人谄谀者，悦乎人之求己也。二者均之，失正也。”